《题医师卷》
宋代·王称

相业久寂寞，济世谁称贤。赖有肘后书，可拯斯民颠。

亲逢长桑君，饮以上池泉。置之百一方，洞见五脏偏。

群生欲为阔，夭札相沿旋。七粒或见遗，沉痾顿而蠲。

至哉神圣功，可以侔化玄。中和远莫跻，独与岐黄专。

奈何媢疾者，尚忌良工先。腠理忽不治，膏肓竟胡痊。

因君感吾衷，示此元命篇。

作者简介：眉州人，字季平。王赏子。累官承议郎知龙州。刻意史学，搜采北宋太祖至钦宗九朝事迹为《东都事略》，孝宗淳熙中洪迈修四朝国史时奏进，特授直秘阁。宁宗庆元间官至吏部郎中。又有《西夏事略》。